
ЕЎРАЗІЙСКІ МІЖУРАДАВЫ САВЕТ

	     г. Чалпон-Ата




Аб Канцэпцыі развіцця агульнага рынку медыцынскіх вырабаў у рамках Еўразійскага эканамічнага саюза

З мэтай рэалізацыі пункта 4.10.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12:
1. Адобрыць Канцэпцыю развіцця агульнага рынку медыцынскіх вырабаў у рамках Еўразійскага эканамічнага саюза.
Еўразійскай эканамічнай камісіі размясціць указаную Канцэпцыю на афіцыйным сайце Еўразійскага эканамічнага саюза.
2. Урадам дзяржаў – членаў Еўразійскага эканамічнага саюза і ўпаўнаважаным органам у сферы абарачэння медыцынскіх вырабаў дзяржаў – членаў Еўразійскага эканамічнага саюза кіравацца Канцэпцыяй развіцця агульнага рынку медыцынскіх вырабаў у рамках Еўразійскага эканамічнага саюза з мэтай развіцця агульнага рынку медыцынскіх вырабаў.
3. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.


Члены Еўразійскага міжурадавага савета:

	Ад Рэспублікі
Арменія

Казахстан

АДОБРАНА
распараджэннем Еўразійскага
міжурадавага савета 
ад 15 жніўня 2025 г. №10

КАНЦЭПЦЫЯ
развіцця агульнага рынку медыцынскіх вырабаў 
у рамках Еўразійскага эканамічнага саюза
І. УВОДЗІНЫ
Гэта Канцэпцыя развіцця агульнага рынку медыцынскіх вырабаў у рамках Еўразійскага эканамічнага саюза (далей адпаведна – Канцэпцыя, агульны рынак медыцынскіх вырабаў, Саюз) распрацавана з мэтай рэалізацыі пункта 4.10.1 Плана мерапрыемстваў па рэалізацыі Стратэгічных напрамкаў развіцця еўразійскай эканамічнай інтэграцыі да 2025 года, зацверджанага распараджэннем Савета Еўразійскай эканамічнай камісіі ад 5 красавіка 2011 г. №4.
Стратэгічная мэта і задачы гэтай Канцэпцыі ўказаны ў раздзеле III.
II. СУЧАСНЫ СТАН РЫНКУ МЕДЫЦЫНСКІХ ВЫРАБАЎ 
У PAMKAX САЮЗА
1. Аб’ём і дынаміка галіны[footnoteRef:1] [1:  Па матэрыялах даклада «Рынак медыцынскіх вырабаў і вырабаў, якія прымяняюцца пры аказанні медыцынскай дапамогі, ЕАЭС (2018–2021 гг.)», падрыхтаванага Еўразійскай эканамічнай камісіяй.] 

Для ацэнкі галіны выкарыстоўваўся аналіз знешнегандлёвай дзейнасці дзяржаў – членаў Саюза ў дачыненні да медыцынскіх вырабаў за перыяд 2018–2021 гг. Змены, якія адбыліся ў выніку ўвядзення мер эканамічнага ціску ў дачыненні да шэрага дзяржаў – членаў Саюза ў 2022–2023 гг., у сувязі з абмежаваннем доступу да статыстычнай інфармацыі ў гэтым падраздзеле Канцэпцыі не разглядаюцца.
Усяго пры аналізе было разгледжана 20 таварных груп прадукцыі медыцынскага прызначэння па 4 знаках TH ЗЭД.
Па выніку 2021 года абарот дзяржаў – членаў Саюза ў знешнім гандлі таварамі медыцынскага прызначэння перавысіў 10,2 млрд дол., што перасягнула паказчыкі 2020 года на 4,4%, а базісны прырост да 2018 года склаў 21,8%. Пры гэтым сярэднегадавы паказчык прыросту спыніўся на адзнацы 6,8%. Усяго з 2018 года аб’ём тавараабароту ў вартасным выражэнні павялічыўся на 1,8 млрд дол.
Асноўная частка гэтай сумы, да 87,6%, прыпала на імпартныя аперацыі і склала 9,0 млрд дол. На працягу ўсяго перыяду з 2018 па 2021 год адзначаўся рост аб’ёмаў прадукцыі медыцынскага прызначэння, якая пастаўляецца ў дзяржавы – члены Саюза. У 2021 годзе быў адзначаны прырост у 3,3% да 2020 года, а базісны рост да 2018 года дасягнуў 26,3%, тым самым сярэднегадавы паказчык прыросту склаў 8,1%. Такім чынам, у вартасным выражэнні імпарт у разгляданы перыяд прыбавіў амаль 1,8 млрд дол., а яго доля ў тавараабароце павялічылася з 84,5% да 87,6%.
У дачыненні да экспартных аперацый з таварамі медыцынскай накіраванасці ў перыяд 2018–2021 гг. назіралася папераменная дынаміка. Так у 2019 і 2021 гадах назіраўся рост паказчыкаў да папярэдняга года на 5,1% і 12,8% адпаведна. Аднак базісны паказчык 2021 г. да 2018 г. склаў –2,6%. У вартасным выражэнні аб’ём экспартных аперацый па выніках разгляданага перыяду страціў больш за 0,03 млрд дол., апусціўшыся з адзнакі ў 1,3 млрд дол. у 2018 годзе да 1,27 млрд дол. у 2020 годзе. Гэтыя ваганні прывялі да сярэднегадавых паказчыкаў 
у –0,9%. Па выніку 2021 года доля экспартных аперацый у тавараабароце дзяржаў – членаў Саюза скарацілася да 12,4%, у той час як у 2018 годзе гэты паказчык быў роўны 15,5%.
У разгляданы перыяд выразна назіралася зніжэнне гандлёвага сальда дзяржаў – членаў Саюза. Калі ў 2018 годзе адмоўнае сальда дзяржаў – членаў Саюза складала –5,8 млрд дол., то па выніках 2021 года гэты паказчык вырас да –7,8 млрд дол. Гэта тэндэнцыя ўказвае на рост залежнасці дзяржаў – членаў Саюза ад імпартных паставак тавараў медыцынскага прызначэння, пры гэтым рынкі трэціх краін не нарошчваюць аб’ёмы закупленай на тэрыторыі дзяржаў – членаў Саюза прадукцыі медыцынскай накіраванасці.
Па выніку 2021 года асноўнымі таварнымі групамі, якія занялі лідзіруючыя пазіцыі ў імпартных аперацыях дзяржаў – членаў Саюза, сталі наступныя:
1. Код TH ЗЭД 9018 – прыборы і ўстройствы, якія прымяняюцца ў медыцыне, хірургіі, стаматалогіі або ветэрынарыі, уключаючы сцынтыграфічную апаратуру, апаратуру электрамедыцынскую іншую і прыборы для даследавання зроку. У перыяд 2018–2021 гг. назіраўся рост імпартных аперацый па гэтай таварнай групе. Пры гэтым базісны паказчык прыросту да 2018 года на канец перыяду дасягнуў 34,7%, а сярэднегадавы паказчык замацаваўся на адзнацы 10,4%. Па выніку 2021 года доля гэтых тавараў у структуры імпарту склала 33,6%, што ў вартасным выражэнні склала 3,0 млрд дол.
Асноўным імпарцёрам сярод дзяржаў – членаў Саюза тавараў гэтай групы ў 2021 годзе стала Расійская Федэрацыя, якая закупіла каля 86,9% ад усёй імпартаванай прадукцыі на суму 2,5 млрд дол. Рэспубліка Казахстан імпартавала гэтай прадукцыі на 284,4 млн дол. (9,4%), Рэспубліка Беларусь – на 173,4 млн дол. (5,7%), Рэспубліка Арменія – на 38,7 млн дол. (1,3%), Кыргызская Рэспубліка – на 18,3 млн дол. (0,6%).
Асноўнымі пастаўшчыкамі тавараў разгляданай таварнай групы ў дзяржавы – члены Саюза ў 2021 годзе сталі ФРГ, якая паставіла прадукцыі на 637,0 млн дол. або 21,0% ад усяго аб’ёму, далей ідзе KHP – 512,7 млн дол. (16,9%), ЗША – 416,6 млн дол., Японія – 350,0 млн дол. (11,6%) і Карэя – 170,3 млн дол. (5,6%).
2. Код ТН ЗЭД 9021 – прыстасаванні артапедычныя, уключаючы мыліцы, хірургічныя рамяні і бандажы; шыны і іншыя прыстасаванні для лячэння пераломаў; часткі цела штучныя; апараты слыхавыя і іншыя прыстасаванні, якія носяцца на сабе, з сабой або імплантуюцца ў цела для кампенсацыі дэфекту органа або яго непрацаздольнасці (9,3% / 0,9 млрд дол.).
Асноўным імпарцёрам прадукцыі гэтай таварнай групы ў 2021 годзе з’яўлялася Расійская Федэрацыя, якая закупіла больш за 82,2% ад усіх увезеных на мытную тэрыторыю Саюза разгляданых тавараў на суму большую за 773,4 млн дол. Сярод іншых дзяржаў – членаў Саюза істотны аб’ём паставак прыпаў на Рэспубліку Казахстан, доля якой склала 10,1%, што ў вартасным выражэнні эквівалентна 95,2 млн дол. У Рэспубліку Беларусь пастаўлена тавараў на 50,9 млн дол. (5,4%), у Рэспубліку Арменія – на 17,5 млн дол. (1,97%), а ў Кыргызскую Рэспубліку – на 3,9 млн дол., што эквівалентна долі 0,4%.
Асноўнымі пастаўшчыкамі тавараў разгляданай таварнай групы ў дзяржавы – члены Саюза ў 2021 годзе сталі ЗША, якія паставілі прадукцыі на 186,7 млн дол. або 19,8% ад усяго аб’ёму, далей ідзе ФРГ – 113,6 млн дол. (12,1%), Ірландыя – 107,3 млн дол. (11,4%), Карэя – 84,9 млн дол. (9,0%) і Швейцарыя – 73,9 млн дол. (7,9%)
3. Код ТН ЗЭД 9027 – прыборы і апаратура для фізічнага або хімічнага аналізу (напрыклад, палярыметры, рэфрактометры, спектрометры, газааналізатары); прыборы і апаратура для вымярэння або кантролю вязкасці, порыстасці, расшырэння, паверхневага нацяжэння або аналагічныя; прыборы і апаратура для вымярэння або кантролю колькасці цяпла, гуку або святла (уключаючы экспанометры); мікратомы (9,3% / 0,9 млрд дол.).
Асноўная частка імпарту разгляданых тавараў прыпала на Расійскую Федэрацыю. Яе доля склала 86,0% або 793,2 млн дол. Сярод іншых дзяржаў – членаў Саюза істотны аб’ём паставак прыпаў на Рэспубліку Казахстан, доля якога склала 8,1%, што ў вартасным выражэнні было эквівалентна 74,8 млн дол. У Рэспубліку Беларусь пастаўлена тавараў на 8,5 млн дол. (0,9%), а ў Кыргызскую Рэспубліку на 2,8 млн дол., што эквівалентна долі 0,3%.
Асноўнымі пастаўшчыкамі тавараў разгляданай таварнай групы ў дзяржавы – члены Саюза ў 2021 годзе сталі ЗША, якія паставілі прадукцыі на 195,7 млн дол. або 21,2% ад усяго аб’ёму, далей ідзе ФРГ 171,8 млн дол. (18,6%), KHP – 115,1 млн дол. (12,5%), Японія – 101,6 млн дол. (11,0%) і Англія – 43,5 млн дол. (4,7%).
4. Код ТН ЗЭД 9022 – апаратура, заснаваная на выкарыстанні рэнтгенаўскага, альфа-, бэта- або гама-выпрамянення, прызначаная або не прызначаная для медыцынскага, хірургічнага, стаматалагічнага або ветэрынарнага выкарыстання, уключаючы апаратуру рэнтгенаграфічную або радыетэрапеўтычную, рэнтгенаўскія трубкі і іншыя генератары рэнтгенаўскага выпрамянення, генератары высокага напружання, шчыты і пульты кіравання, экраны, сталы, крэслы і аналагічныя вырабы для абследавання або лячэння (9,3% / 0,8 млрд дол.).
Больш за ўсё тавараў гэтай групы ў 2021 годзе было ўвезена ў Расійскую Федэрацыю на суму 673,5 млн дол., што склала 80,5% ад усіх імпартаваных тавараў гэтай групы. Сярод іншых дзяржаў – членаў Саюза істотны аб’ём паставак прыпаў на Рэспубліку Казахстан, доля якога склала 11,7%, што ў вартасным выражэнні было эквівалентна 98,1 млн дол. У Рэспубліку Беларусь пастаўлена тавараў на 53,3 млн дол. (5,2%), а ў Рэспубліку Арменію і Кыргызскую Рэспубліку – на 9,0 млн дол. (1,1%) і 2,9 млн дол. (0,3%) адпаведна.
Асноўнымі пастаўшчыкамі тавараў разгляданай таварнай групы ў дзяржавы – члены Саюза ў 2021 годзе сталі ФРГ, якая паставіла прадукцыі на 155,7 млн дол. або 18,6% ад усяго аб’ёму, далей ідуць ЗША – 147,4 млн дол. (16,3%), KHP – 120,2 млн дол. (14,4%), Японія – 112,7 млн дол. (13,5%) і Карэя – 71,8 млн дол. (8,6%).
5. Код TH ЗЭД 9019 – устройствы для механатэрапіі; апараты масажныя; апаратура для псіхалагічных тэстаў для вызначэння здольнасцей; апаратура для азонавай, кіслароднай і аэразольнай тэрапіі, штучнага дыхання або іншая тэрапеўтычная дыхальная апаратура (5,1% / 0,5 млрд дол.).
У 2021 годзе асноўны аб’ём тавараў гэтай групы быў увезены ў Расійскую Федэрацыю на суму 660,6 млн дол., што склала 77,7% ад усіх імпартаваных тавараў гэтай групы. Сярод іншых дзяржаў – членаў Саюза істотны аб’ём паставак прыпаў на Рэспубліку Казахстан, доля якога склала 19,2%, што ў вартасным выражэнні было эквівалентна 163,0 млн дол. У Рэспубліку Беларусь пастаўлена тавараў на 13,8 млн дол. (1,6%), у Кыргызскую Рэспубліку – на 8,5 млн дол. (1,0%), а ў Рэспубліку Арменія – на 4,1 млн дол., што эквівалентна долі 0,5%.
Асноўнымі пастаўшчыкамі тавараў разгляданай таварнай групы ў дзяржавы – члены Саюза ў 2021 годзе сталі KHP, якая паставіла прадукцыі на 210,9 млн дол. або 46,2% ад усяго аб’ёму, далей ідзе ФРГ – 77,7 млн дол. – 24,1 млн дол. (5,3%) і Італія – 17,2 млн дол. (3,8%).
Па выніках 2021 года агульная доля імпарту пяці асноўных таварных пазіцый, якія ўвозяцца на мытную тэрыторыю Саюза, склала 68,6%, што ў вартасным выражэнні было эквівалентна 6,2 млрд дол. ЗША. Пры гэтым асноўнымі пастаўшчыкамі сталі KHP, ФРГ, ЗША і Японія. Структура тавараў імпарту медыцынскіх вырабаў прадстаўлена далей на малюнку I-1.

Содержимое, созданное искусственным интеллектом, может быть неверным.]
	
  Прыборы і апаратура для фізічнага або хімічнага аналізу 
  Апаратура, заснаваная на выкарыстанні рэнтгенаўскага, альфа-, бэта- або гама-выпрамянення 
  Прыстасаванні артапедычныя, уключаючы мыліцы, хірургічныя рамяні і бандажы
  Устройствы для механатэрапіі; апараты масажныя; апаратура для псіхалагічных тэстаў для вызначэння здольнасцей 
  Прыборы і ўстройствы, якія прымяняюцца ў медыцыне, хірургіі, стаматалогіі або ветэрынарыі
  Іншыя тавары



Малюнак I-1. Асноўныя тавары імпарту дзяржаў – членаў Саюза ў 2021 годзе
У дачыненні да экспарту прадукцыі медыцынскага прызначэння, вырабленай на тэрыторыі дзяржаў – членаў Саюза, праведзены аналіз структуры гандлю ў разрэзе 4 таварных знакаў TH ЗЭД паказаў, што ў 2021 годзе асноўнымі таварнымі групамі, якія занялі лідзіруючыя пазіцыі, сталі наступныя:
1. Код TH ЗЭД 9031 – вымяральныя або кантрольныя прыборы, устройствы і машыны, у іншым месцы гэтай групы не названыя або не ўключаныя; праектары профільныя. У перыяд 2018–2021 гг. назіралася хвалепадобнае змяненне паказчыкаў прыросту экспартных аперацый па гэтай таварнай групе. Пры гэтым базісны паказчык прыросту да 2018 года на канец перыяду дасягнуў 7,7%, а сярэднегадавы паказчык замацаваўся на адзнацы 2,5%. Па выніку 2021 доля гэтых тавараў у структуры імпарту склала 26,0%, што ў вартасным выражэнні склала 0,3 млрд дол.
Асноўным і практычна адзіным экспарцёрам сярод дзяржаў – членаў Саюза тавараў гэтай групы ў 2021 годзе стала Расійская Федэрацыя, паставіўшы ў трэція краіны каля 94,4% ад усёй прададзенай за мяжу прадукцыі на суму 312,5 млн дол. Рэспубліка Казахстан паставіла гэтай прадукцыі на 5,4 млн дол. (1,6%), Рэспубліка Беларусь – на 12,5 млн дол. (3,8%), Рэспубліка Арменія – на 0,2 млн дол. (<0,1%), Кыргызская Рэспубліка – на 0,3 млн дол. (0,1%).
Асноўнымі напрамкамі паставак з дзяржаў – членаў Саюза тавараў разгляданай таварнай групы ў 2021 годзе сталі Алжыр, які закупіў прадукцыі на 89,2 млн дол. або 27,0% ад усяго аб’ёму, далей ідзе Егіпет – 53,5 млн дол. (16,2%), Індыя – 51,3 млн дол. (15,5%) і КНР – 16,3 млн дол. (4,9%).
2. Код ТН ЗЭД 9013 – устройствы на вадкіх крышталях, акрамя вырабаў, больш дакладна апісаных у іншых таварных пазіцыях; лазеры, акрамя лазерных дыёдаў; прыборы і інструменты аптычныя іншыя, у іншым месцы гэтай групы не названыя або не ўключаныя (23,8% / 302,8 млн дол.).
Асноўным экспарцёрам прадукцыі гэтай таварнай групы ў 2021 годзе з’яўлялася Расійская Федэрацыя, якая паставіла ў трэція краіны больш за 86,8% ад усіх прададзеных за мяжу тавараў на суму большую за 262,7 млн дол. Рэспубліка Беларусь стала другім экспарцёрам па аб’ёмах паставак, якія склалі 12,8% або 38,7 млн дол. Доля экспарту іншых дзяржаў – членаў Саюза па названых таварах у 2021 годзе не перавысіла 0,03%.
Асноўнымі спажыўцамі тавараў разгляданай таварнай групы з дзяржаў – членаў Саюза ў 2021 годзе сталі KHP, якая закупіла прадукцыі на 110,6 млн дол. ЗША або 36,5% ад усяго аб’ёму, далей ідзе ФРГ – 96,3 млн дол. (31,8%), ЗША – 24,4 млн дол. (8,1%) Індыя – 32,1 млн дол. (10,6%) і Літва – 11,6 млн дол. (3,8%).
3. Код ТН ЗЭД 9032 – прыборы і ўстройствы для аўтаматычнага рэгулявання або кіравання (9,4% / 120,1 млн дол.).
Асноўным экспарцёрам прадукцыі гэтай таварнай групы ў 2021 годзе з’яўлялася Расійская Федэрацыя, якая паставіла ў трэція краіны больш за 94,0% ад усіх прададзеных за мяжу тавараў на суму большую за 112,8 млн дол. Сярод іншых дзяржаў-членаў істотны ўклад у экспартную структуру разгляданых тавараў унесла Рэспубліка Казахстан, доля якой склала 2,5%, што ў вартасным выражэнні было эквівалентна 3,0 млн дол. Рэспубліка Беларусь паставіла тавараў на 1,9 млн дол. (1,6%), а Рэспубліка Арменія – на 2,2 млн дол. (1,9%).
Асноўнымі напрамкамі паставак дзяржаў – членаў Саюза разгляданых тавараў у 2021 годзе сталі ФРГ, якая закупіла прадукцыі на 24,8 млн дол. або 20,7% ад усяго аб’ёму, Індыя – 15,5 млн дол. або 12,9% і Алжыр – 12,6 млн дол. або 10,5%. Доля KHP і Сербіі, якія занялі 4 і 5 месца, склала 6,9% і 6,1% адпаведна.
4. Код ТН ЗЭД 9018 – прыборы і ўстройствы, якія прымяняюцца ў медыцыне, хірургіі, стаматалогіі або ветэрынарыі, уключаючы сцынтыграфічную апаратуру, апаратуру электрамедыцынскую іншую і прыборы для даследавання зроку (8,8% / 111,6 млн дол.).
Асноўнымі экспарцёрамі разгляданых тавараў у 2021 годзе сталі Расійская Федэрацыя і Рэспубліка Беларусь, якія паставілі тавараў на 76,6 млн дол. і 29,7 млн дол. або 68,6% і 26,6% ад усіх экспартных аперацый адпаведна. На долю Рэспублікі Арменія, Рэспублікі Казахстан і Кыргызскай Рэспублікі прыпала 4,1%, 0,6%, 0,2% адпаведна.
Двума асноўнымі напрамкамі экспарту дзяржаў – членаў Саюза ў трэція краіны па разгляданых таварах сталі Нідэрланды і Украіна, куды паставілі тавараў на суму 26,2 млн дол. і 20,4 млн дол., што склала 23,5% і 18,3% ад усяго экспарту адпаведна. Акрамя таго, у топ пяць асноўных напрамкаў экспарту ўвайшлі Узбекістан, ЗША і KHP.
5. Код ТН ЗЭД 9030 – асцыласкопы, аналізатары спектру, іншыя прыборы і апаратура для вымярэння або кантролю электрычных велічынь, акрамя вымяральных прыбораў таварнай пазіцыі 9028; прыборы і апаратура для выяўлення або вымярэння альфа-, бэта-, гама-, рэнтгенаўскага, касмічнага або іншых іанізавальных выпрамяненняў (5,8% / 74,5 млн дол.).
Большая частка экспартных аперацый па разгляданых таварах у 2021 годзе ажыццяўлялася Расійскай Федэрацыяй, на якую прыпала каля 79,4% ад усяго аб’ёму паставак або 59,2 млн дол., і Рэспубліку Беларусь, доля якой склала 18,0%, што ў вартасным выражэнні было эквівалентна 13,4 млн дол. На Рэспубліку Казахстан, Кыргызскую Рэспубліку і Рэспубліку Арменія прыпала 1,7%, 0,8% і 0,1% паставак адпаведна.
Сярод асноўных напрамкаў экспарту дзяржаў – членаў Саюза тавараў разгляданай групы сталі KHP, якая закупіла больш за 12,3% ад усіх пастаўленых у трэція краіны тавараў на суму 9,2 млн дол., і Алжыр, які закупіў тавараў на суму 7,4 млн дол. або 10,0%. Акрамя таго, істотныя закупкі ажыццяўлялі ЗША – 9,1%, Індыя – 8,8% і Літва – 8,4%.
Па выніках 2021 года агульная доля экспарту пяці асноўных таварных пазіцый, якія вывозяцца на тэрыторыі трэціх краін, склала 73,7%, што ў вартасным выражэнні было эквівалентна 0,9 млрд дол. ЗША. Асноўнымі напрамкамі экспарту дзяржаў – членаў Саюза выступалі KHP, ЗША, Індыя і Алжыр.
Структура тавараў экспарту медыцынскіх вырабаў паказана на малюнку I-2.

  Прыборы і ўстройствы для аўтаматычнага рэгулявання або кіравання 
  Асцыласкопы, аналізатары спектру, іншыя прыборы і апаратура для вымярэння або кантролю 
  Вымяральныя або кантрольныя прыборы, устройствы і машыны
  Прыборы і ўстройствы, якія прымяняюцца ў медыцыне, хірургіі, стаматалогіі або ветэрынарыі 
  Устройствы на вадкіх крышталях 
  Іншыя тавары


Малюнак I-2. Асноўныя тавары экспарту дзяржаў – членаў Саюза ў 2021 годзе
У цэлым дынаміка знешняга гандлю дзяржаў – членаў Саюза з трэцімі краінамі па таварах медыцынскай накіраванасці характарызавалася тэндэнцыямі да павелічэння паставак імпартнай прадукцыі і скарачэння экспартных аперацый на знешнія рынкі, што ў выніку прывяло да росту адмоўнага сальда. У той жа час скарачэнне экспартных аперацый у трэція краіны суправаджалася ростам аб’ёмаў узаемнага гандлю дзяржаў – членаў Саюза.
Варта адзначыць, што лідарам імпартных аперацый з’яўлялася група тавараў пад кодам TH ЗЭД 9018 (прыборы і ўстройствы, якія прымяняюцца ў медыцыне, хірургіі, стаматалогіі або ветэрынарыі, уключаючы сцынтыграфічную апаратуру, апаратуру электрамедыцынскую іншую і прыборы для даследавання зроку), якая таксама ўваходзіла ў топ-5 экспартаваных тавараў. Пры гэтым у структуры экспарту дамінавалі менш тэхналагічныя вырабы гэтай катэгорыі, у той час як у імпарце дамінавала комплексная апаратура, якая ўваходзіць у гэту групу.
Выразна прасочваецца залежнасць рынку дзяржаў – членаў Саюза ад імпартных тавараў, якія прымяняюцца ў рэабілітацыйным карэкцыйным лячэнні, што закранаюць галіну артапедыі. Важна адзначыць, што вытворчасць сучасных вырабаў гэтай накіраванасці патрабуе наяўнасці складанага абсталявання і доступу да шырокага асартыменту палімернай прадукцыі.
Акрамя таго, адзначаецца значная залежнасць рынкаў дзяржаў – членаў Саюза ад імпарту тавараў, якія ўваходзяць у групу пад кодам ТН ЗЭД 9027 (прыборы і апаратура для фізічнага або хімічнага аналізу (напрыклад, палярыметры, рэфрактометры, спектрометры, газааналізатары); прыборы і апаратура для вымярэння або кантролю вязкасці, порыстасці, расшырэння, паверхневага нацяжэння або аналагічныя; прыборы і апаратура для вымярэння або кантролю колькасці цяпла, гуку або святла (уключаючы экспанометры); мікратомы). Гэта абумоўлена практычна поўнай адсутнасцю вытворчасці некаторых відаў тавараў, якія ўваходзяць у гэту групу і, як вынік, дэфіцытам іх прапановы на ўнутраным рынку.
Тым не менш, прыведзеная статыстыка паказвае, што нацыянальным вытворцам дзяржаў – членаў Саюза ўдаецца весці канкурэнтную барацьбу за знешнія рынкі ў галіне вытворчасці такіх тавараў, як: вымяральныя або кантрольныя прыборы, устройствы і машыны; медыцынскія лазеры і аптычныя прыборы; хірургічны інструмент і прыборы; прыборы і прылады для аўтаматычнага рэгулявання або кіравання; а таксама асцыласкопы, аналізатары спектру, іншыя прыборы і апаратура для вымярэння або кантролю электрычных велічынь.
2. Актуальны стан агульнага рынку 
медыцынскіх вырабаў
Функцыянаванне агульнага рынку медыцынскіх вырабаў у рамках Саюза забяспечваецца сістэмай актаў органаў Саюза ў сферы абарачэння медыцынскіх вырабаў.
Асновай для гэтай сістэмы з’яўляецца Пагадненне, прынятае на аснове Дагавора аб Еўразійскім эканамічным саюзе ад 29 мая 2014 года. Актамі, распрацаванымі з мэтай развіцця Пагаднення, з’яўляюцца рашэнні і рэкамендацыі Савета і Калегіі Еўразійскай эканамічнай камісіі (далей – Камісія).
У адпаведнасці з Пагадненнем адзіныя правілы абарачэння медыцынскіх вырабаў у рамках Саюза ўстанаўліваюцца ў адпаведнасці з рэкамендацыямі Міжнароднага форуму рэгулятараў медыцынскіх вырабаў (IMDRF). Агульныя падыходы да распрацоўкі адзіных правіл у рамках Саюза ўлічваюць рэкамендацыю IMDRF «Прынцыпы ацэнкі адпаведнасці медыцынскіх вырабаў» («Principles of Conformity Assessment for Medical Devices») (GHTF/SG1/N78:2012).
Па стане на 1 студзеня 2025 года ў сферы абарачэння медыцынскіх вырабаў дзейнічае 21 акт Камісіі, з іх 10 рашэнняў Савета Камісіі, 4 рашэнні Калегіі Камісіі і 7 рэкамендацый Калегіі Камісіі, якія рэгулююць пытанні абарачэння медыцынскіх вырабаў, аднесеныя да ўзроўню наднацыянальнага рэгулявання. У 2021–2024 гг. прыняты новыя рэдакцыі шэрага рашэнняў Камісіі з улікам іх вопыту прымянення і змянення асобных аспектаў, якія адбыліся ў міжнароднай практыцы.
Табліца II-1
Новыя рэдакцыі рашэнняў Камісіі
	№
	Найменне правіл
	Новая рэдакцыя правіл

	1
	Правілы класіфікацыі медыцынскіх вырабаў у залежнасці ад патэнцыяльнай рызыкі прымянення
	Рашэнне Калегіі Камісіі ад 23 мая 2023 г. № 65

	2
	Правілы правядзення тэхнічных выпрабаванняў медыцынскіх вырабаў
	Рашэнне Савета Камісіі ад 17 сакавіка 2022 г. № 25

	3
	Правілы правядзення даследаванняў (выпрабаванняў) з мэтай ацэнкі біялагічнага дзеяння медыцынскіх вырабаў
	Рашэнне Савета Камісіі ад 17 сакавіка 2022 г. № 26

	4
	Правілы правядзення клінічных і клініка-лабараторных выпрабаванняў (даследаванняў) медыцынскіх вырабаў
	Рашэнне Савета Камісіі ад 26 студзеня 2024 г. № 7

	5
	Правілы рэгістрацыі і экспертызы бяспекі, якасці і эфектыўнасці медыцынскіх вырабаў
	Рашэнне Савета Камісіі ад 24 снежня 2021 г. № 144
(у рэдакцыі ад 30 сакавіка 2023 г.)



Функцыянаванне агульнага рынку медыцынскіх вырабаў пачалося з 26 красавіка 2017 г., калі ўсімі дзяржавамі – членамі Саюза быў ратыфікаваны і ўступіў у сілу Пратакол аб далучэнні да Пагаднення Рэспублікі Арменія.
У адпаведнасці са змяненнямі, унесенымі ў пераходныя палажэнні Пагаднення (артыкул 11) у 2021–2023 гадах, прадугледжана магчымасць абарачэння медыцынскіх вырабаў, зарэгістраваных па правілах дзяржавы – члена Саюза, да канца тэрміну дзеяння дакументаў, якія пацвярджаюць факт іх рэгістрацыі. Такія медыцынскія вырабы могуць абарачацца толькі на тэрыторыі гэтай дзяржавы.
Тэрмін падачы заяў з мэтай праходжання рэгістрацыі медыцынскіх вырабаў па нацыянальных правілах у дзяржавах – членах Саюза прадоўжаны да канца 2025 года (Пратакол ад 13 лютага 2023 года аб унясенні змянення ў Пагадненне). Абмяркоўваецца пытанне далейшага прадаўжэння пераходнага перыяду.
Колькасць медыцынскіх вырабаў (у разрэзе дзяржаў – членаў Саюза), якія атрымалі рэгістрацыйныя пасведчанні ў адпаведнасці з правам Саюза па стане на 1 студзеня 2025 года, прадстаўлена на малюнку II-3.

Малюнак II-3. Колькасць выдадзеных рэгістрацыйных пасведчанняў медыцынскіх вырабаў у кожнай з дзяржаў – членаў Саюза па даных упаўнаважаных органаў дзяржаў – членаў Саюза, прадастаўленых у рамках рабочай групы па фарміраванні агульных падыходаў да рэгулявання абарачэння медыцынскіх вырабаў у рамках Саюза
Увядзенне ў праве Саюза інспектавання сістэмы менеджменту якасці вытворчасці медыцынскіх вырабаў накіравана на стварэнне комплекснага падыходу да рэгулявання абарачэння медыцынскіх вырабаў, які забяспечвае прасочвальнасць працэсаў, што ўплываюць на якасць і бяспеку медыцынскіх вырабаў.
У цяперашні час сістэма інспектавання вытворчасці медыцынскіх вырабаў на адпаведнасць Патрабаванням да ўкаранення, падтрымання і ацэнкі сістэмы менеджменту якасці медыцынскіх вырабаў у залежнасці ад патэнцыяльнай рызыкі іх прымянення, зацверджаным Рашэннем Савета Камісіі ад 10 лістапада 2017 года № 106, разгорнута ў Рэспубліцы Беларусь, Рэспубліцы Казахстан, Кыргызскай Рэспубліцы і Расійскай Федэрацыі.
Негатыўнае ўздзеянне на дынаміку працэсу інспектавання ў 2020 годзе аказала парушэнне транспартна-лагістычных зносін, выкліканае распаўсюджваннем новай каранавіруснай інфекцыі. Тым не менш, увядзенне практыкі дыстанцыйнага інспектавання ў права Саюза дазволіла ў 2021 годзе прадоўжыць работы па рэгістрацыі медыцынскіх вырабаў паводле права Саюза.
У Саюзе выкарыстоўваецца фармат падачы рэгістрацыйнага дасье медыцынскага вырабу ў выглядзе электроннага дакумента.
Для яго перадачы і руху паміж упаўнаважанымі органамі дзяржаў – членаў Саюза сродкамі інтэграванай інфармацыйнай сістэмы Еўразійскага эканамічнага саюза рэалізавана 3 агульныя працэсы (2 рэестры і 1 інфармацыйная база), яшчэ 1 агульны працэс (інфармацыйная база) знаходзіцца ў стане тэхнічнай гатоўнасці, праводзіцца яго тэсціраванне. Пералік агульных працэсаў прыведзены ў табліцы II-2.
Табліца II-2
Агульныя працэсы ў галіне абарачэння медыцынскіх вырабаў
	№
	Найменне
	Статус
	Даведнікі і класіфікатары

	32
	Фарміраванне, вядзенне і выкарыстанне адзінага рэестра медыцынскіх вырабаў, зарэгістраваных у рамках Еўразійскага эканамічнага саюза
	уведзены ў дзеянне
	10

	33
	Фарміраванне, вядзенне і выкарыстанне адзінага рэестра ўпаўнаважаных арганізацый, якія маюць права праводзіць даследаванні (выпрабаванні) медыцынскіх вырабаў з мэтай іх рэгістрацыі
	уведзены ў дзеянне
	5

	34
	Фарміраванне, вядзенне і выкарыстанне адзінай інфармацыйнай базы даных маніторынгу бяспекі, якасці і эфектыўнасці медыцынскіх вырабаў
	уведзены ў дзеянне
	7

	341
	Абмен звесткамі аб выніках інспектавання сістэм менеджменту якасці вытворцаў медыцынскіх вырабаў
	тэхнічная гатоўнасць, праводзіцца тэсціраванне
	7


3. Праблемныя аспекты функцыянавання агульнага 
рынку медыцынскіх вырабаў у рамках Саюза
Аналіз стану агульнага рынку медыцынскіх вырабаў у рамках Саюза і прапаноў, прадстаўленых упаўнаважанымі органамі ў сферы абарачэння медыцынскіх вырабаў дзяржаў – членаў Саюза, профільнымі асацыяцыямі (арганізацыямі), установамі адукацыі і навукі дзяржаў – членаў Саюза, паказвае, што ў цяперашні час найбольш праблемнымі аспектамі функцыянавання агульнага рынку медыцынскіх вырабаў у рамках Саюза застаюцца:
1) пытанні рэалізацыі агульных працэсаў у сферы абарачэння медыцынскіх вырабаў, указаных у табліцы II-2 гэтай Канцэпцыі, у рамках інтэграванай інфармацыйнай сістэмы Саюза;
2) актуальнасць павышэння прывабнасці рынку ў рамках Саюза для рэгістрацыі медыцынскіх вырабаў;
3) супастаўнасць падыходаў пры фарміраванні экспертных ацэнак бяспекі, якасці і эфектыўнасці медыцынскіх вырабаў у рамках Саюза;
4) мэтазгоднасць прапрацоўкі пытанняў па актуалізацыі міждзяржаўных стандартаў, якія прымяняюцца з мэтай выканання патрабаванняў бяспекі і эфектыўнасці медыцынскіх вырабаў у рамках Саюза для забеспячэння належнага функцыянавання агульнага рынку медыцынскіх вырабаў у рамках Саюза;
5) мэтазгоднасць прапрацоўкі пытанняў па абмене вопытам пры падрыхтоўцы экспертаў, якія праводзяць экспертызу дакументаў рэгістрацыйных дасье па розных напрамках экспертных работ, у тым ліку ў частцы рэгістрацыі высокатэхналагічных медыцынскіх вырабаў.
Для вырашэння ўказаных пытанняў дзяржавамі – членамі Саюза і Камісіяй, акрамя гэтай Канцэпцыі, рэалізуецца план мерапрыемстваў («дарожная карта») па забеспячэнні пераходу да ажыццяўлення рэгістрацыі медыцынскіх вырабаў у адпаведнасці з Правіламі рэгістрацыі і экспертызы бяспекі, якасці і эфектыўнасці медыцынскіх вырабаў, зацверджаны распараджэннем Савета Камісіі ад 14 снежня 2022 г. № 36.
У рамках мерапрыемстваў, прадугледжаных указаным планам, на пляцоўцы Камісіі абмяркоўваюцца прапановы асобных Бакоў аб прапрацоўцы мэтазгоднасці каардынацыі ў рамках Саюза работ па стандартызацыі ў сферы абарачэння медыцынскіх вырабаў, якія дазваляюць праводзіць актуалізацыю стандартаў, што забяспечваюць выкананне патрабаванняў бяспекі, якасці і эфектыўнасці медыцынскіх вырабаў, устаноўленых у Саюзе. На аснове прапаноў асобных упаўнаважаных органаў у сферы абарачэння медыцынскіх вырабаў дзяржаў – членаў Саюза, якія паступаюць у Камісію, пры неабходнасці прапануецца разгледзець:
вызначэнне прыярытэтных міжнародных стандартаў, на падставе якіх павінны быць распрацаваны міждзяржаўныя стандарты;
каардынацыю работ па распрацоўцы міждзяржаўных стандартаў і ўнясенні ў іх змяненняў.
Пры правядзенні такой работы неабходна ўлічваць Рашэнне Савета Камісіі ад 23 чэрвеня 2023 г. № 67 «Аб Парадку каардынацыі работ па стандартызацыі ў рамках Еўразійскага эканамічнага саюза» ў частцы арганізацыі ўзаемадзеяння органаў па стандартызацыі пры распрацоўцы міждзяржаўных і нацыянальных (дзяржаўных) стандартаў, звязаных з забеспячэннем супрацоўніцтва дзяржаў – членаў Саюза ў сферы медыцынскай прамысловасці.
III. СТРАТЭГІЧНАЯ МЭТА І ЗАДАЧЫ КАНЦЭПЦЫІ
Стварэнне агульнага рынку медыцынскіх вырабаў у 2014–2016 гадах прадугледжвала пераход на адзіныя прынцыпы (правілы) работы нацыянальных структур у кожнай дзяржаве – члене Саюза.
Аднак эканамічная сітуацыя, якая склалася ў 2021–2023 гадах, запатрабавала захавання абарачэння зарэгістраваных паводле нацыянальных правіл медыцынскіх вырабаў на тэрыторыі дзяржаў, якія выдалі такую рэгістрацыю, і захаванне да 2026 года нацыянальных правіл рэгістрацыі медыцынскіх вырабаў. У асаблівых выпадках прадугледжана магчымасць увядзення спецыяльных нормаў нацыянальнага рэгулявання ў дачыненні да медыцынскіх вырабаў.
Варта ацаніць па выніках правапрымяняльнай практыкі магчымасць зніжэння адміністрацыйнай нагрузкі на вытворцу медыцынскага вырабу.
Стратэгічная мэта гэтай Канцэпцыі – гэта фарміраванне агульнага рынку медыцынскіх вырабаў, які забяспечвае ўмовы для роўнага доступу да медыцынскіх вырабаў у рамках Саюза. Фарміраванне агульнага рынку медыцынскіх вырабаў ажыццяўляецца на прынцыпах, выкладзеных у артыкуле 31 Дагавора.
Задачы Канцэпцыі:
1. Забеспячэнне далейшага ўдасканальвання права Саюза ў сферы абарачэння медыцынскіх вырабаў.
2. Правядзенне гарманізацыі актаў Камісіі з дакументамі Міжнароднага форуму рэгулятараў медыцынскіх вырабаў, у тым ліку ў сферы абарачэння медыцынскіх вырабаў з выкарыстаннем тэхналогій штучнага інтэлекту і персаніфікаваных медыцынскіх вырабаў (уключаючы тыя, якія вырабляюцца з выкарыстаннем адытыўных тэхналогій), а таксама аналіз міжнароднага вопыту з мэтай разгляду магчымасці ўкаранення мадэлей цыркулярнай эканомікі (эканомікі замкнёнага цыкла) у сферы абарачэння медыцынскіх вырабаў.
3. Далейшае ўдасканальванне і аптымізацыя лічбавых працэсаў пры рэгістрацыі і абарачэнні медыцынскіх вырабаў з мэтай спрашчэння бізнес-працэсаў у дзяржавах – членах Саюза.
IV. МЕХАНІЗМЫ ДАСЯГНЕННЯ МЭТЫ І РЭАЛІЗАЦЫІ ЗАДАЧ КАНЦЭПЦЫІ Ў РОЗНЫХ СФЕРАХ АГУЛЬНАГА РЫНКУ МЕДЫЦЫНСКІХ ВЫРАБАЎ
1. Удасканаленне права Саюза ў сферы 
абарачэння медыцынскіх вырабаў
Удасканаленне права Саюза ў сферы абарачэння медыцынскіх вырабаў шляхам як унясення змяненняў у прынятыя акты Саюза, так і прыняцця новых актаў Саюза, у тым ліку тых, якія рэгулююць асобныя аспекты абарачэння медыцынскіх вырабаў.
Варта адзначыць мэтазгоднасць укаранення мер, якія будуць садзейнічаць зніжэнню адміністрацыйнай нагрузкі на вытворцу медыцынскіх вырабаў у частцы працэдур рэгістрацыі і экспертызы, унясення змяненняў у рэгістрацыйнае дасье і правядзення выпрабаванняў медыцынскіх вырабаў.
Далейшае ўдасканаленне патрабаванняў да абарачэння асобных відаў медыцынскіх вырабаў і ацэнкі сістэмы менеджменту якасці такіх медыцынскіх вырабаў:
медыцынскіх вырабаў, якія зроблены па індывідуальных заказах пацыентаў і прызначаны для імплантацыі ў цела чалавека;
медыцынскіх вырабаў, якія прызначаны для дыягностыкі захворванняў шляхам правядзення даследаванняў узораў біялагічнага матэрыялу чалавека па-за яго арганізмам, зроблены ў медыцынскай арганізацыі і прымяняюцца ў медыцынскай арганізацыі, якая іх зрабіла, напрыклад, рэагентаў і набораў для вызначэння аналітаў для дыягностыкі in vitro; рэагентаў агульналабараторных для дыягностыкі in vitro, пажыўных асяроддзяў, агульналабараторнага абсталявання, ёмістасцей (кантэйнераў) для проб і агульналабараторных расходных матэрыялаў; аналізатараў для дыягностыкі in vitro.
Прызнанне ў дзяржавах, якія не з’яўляюцца членамі Саюза, вынікаў ацэнкі сістэмы менеджменту якасці вытворчасці медыцынскіх вырабаў, што праводзіцца ў рамках Саюза, а ў далейшым рэгістрацыі медыцынскіх вырабаў.
2. Пытанні абарачэння медыцынскіх вырабаў з выкарыстаннем тэхналогій штучнага інтэлекту і персаніфікаваных медыцынскіх вырабаў (уключаючы тыя, што вырабляюцца з выкарыстаннем адытыўных тэхналогій), а таксама выкарыстанне мадэлей цыркулярнай эканомікі (эканомікі замкнёнага цыкла) у сферы абарачэння медыцынскіх вырабаў
Рынак штучнага інтэлекту (далей – ШІ) ахоплівае значную колькасць розных сегментаў. Некаторыя прадукты і прадуктовыя лінейкі з’яўляюцца больш вузкаспецыялізаванымі (напрыклад, інтэлектуальныя сэрвісы медыцынскай дыягностыкі), астатнія могуць адаптавацца для шырокага спектру задач.
Большасць прадуктовых лінеек аб’ядноўваюць праграмныя, апаратныя і сэрвісныя кампаненты, што дазваляе развіваць сумежныя прадукты для розных прыкладанняў. У сегментах гарызантальных прадуктовых лінеек дамінуюць пераважна буйныя кампаніі лічбавай індустрыі. Меншай канцэнтрацыяй адрозніваюцца рынкі з больш выяўленай сектаральнай спецыфікай, у развіцці якіх актыўна ўдзельнічаюць профільныя гульцы (кампаніі, універсітэты і інш.).
Укараненне прадуктаў і сэрвісаў на аснове ШІ дазваляе павысіць эфектыўнасць дзейнасці па такіх паказчыках, як хуткасць (скарачэнне тэрмінаў выканання працэсаў, прыняцця рашэнняў і інш.), якасць (удасканаленне спажывецкіх характарыстык прадукцыі і сэрвісаў, паляпшэнне кліенцкага вопыту і інш.), аб’ектыўнасць (змяншэнне колькасці памылак, выкліканых чалавечым фактарам), эканамічная эфектыўнасць (рост даходаў і скарачэнне выдаткаў), персаналізацыя (фарміраванне індывідуальных прапаноў). У сферы аховы здароўя забяспечыць задачы па аналізе медыцынскіх здымкаў для вызначэння паталогій, персанальныя рэкамендацыі па прафілактыцы захворванняў, пратакаліраванне медыцынскіх дакументаў, «другое меркаванне» для ўрача.
Рэгуляванне абарачэння праграмнага забеспячэння з выкарыстаннем тэхналогій ШІ дазволіць стварыць:
платформы з наборамі даных, неабходных для навучання, тэсціравання і наступнага кантролю;
механізмы аператыўнага ўнясення змяненняў у версіі праграмнага прадукту;
умовы для пострэгістрацыйнага маніторынгу з улікам асаблівасцей такой медыцынскай прадукцыі;
міждзяржаўныя стандарты, якія забяспечваюць патрабаванні да такой медыцынскай прадукцыі (пры неабходнасці).
У 2021 годзе па выніках даследчай работы Сусветная арганізацыя аховы здароўя (СААЗ) прадставіла даклад «Этыка і кіраванне ШІ ў інтарэсах здароўя» і Інструкцыю СААЗ па этыцы і кіраванні выкарыстаннем ШІ ў ахове здароўя («Ethics and govemance of artificial intelligence for health: WHO guidance»). Ва ўказанай Інструкцыі адзначаецца, што выкарыстанне ШІ ў медыцыне мае вялікія перспектывы і будзе садзейнічаць таму, што больш людзей у свеце будуць атрымліваць належную медыцынскую дапамогу. Разам з тым СААЗ падкрэслівае рызыкі, звязаныя з выкарыстаннем ШІ, якія можна мінімізаваць з дапамогай пэўных этычных прынцыпаў ШІ.
Можна адзначыць прыняцце Вялікай сямёркай G7 у 2021 годзе 2 дакументаў па кіраванні ШІ ў галіне аховы здароўя, канчатковай мэтай якіх з’яўляецца эфектыўнае і бяспечнае лячэнне пацыентаў:
стратэгічны дакумент «Вынік 1: прынцыпы ацэнкі медыцынскіх устройстваў з ШІ або машынным навучаннем для забеспячэння бяспекі, эфектыўнасці і этычнасці» («Deliverable 1: principles for the evaluation of artificial intelligence or machine learning-enabled medical devices to assure safety, effectiveness and ethicality»), які накіраваны на вызначэнне перадавой практыкі клінічнай ацэнкі медыцынскіх устройстваў з ШІ або машынным навучаннем (AI/ML);
стратэгічны дакумент «Вынік 2: прынцыпы падтрымкі распрацоўкі і разгортвання медыцынскіх устройстваў з ШІ або машынным навучаннем у розных юрысдыкцыях» («Deliverable 2: principles to support the development and deployment of artificial intelligence or machine learning- enabled medical devices across jurisdictions»), які накіраваны на ацэнку прыдатнасці медыцынскіх устройстваў з падтрымкай AI/ML, распрацаваных у адной краіне G7, для разгортвання ў іншых краінах – удзельніцах G7.
Высокатэхналагічны напрамак вытворчасці сучасных матэрыялаў складаюць адытыўныя тэхналогіі, якія маюць шэраг пераваг перад традыцыйнымі спосабамі вытворчасці. Яны дазваляюць скараціць тэрміны вываду на рынак новых прадуктаў, знізіць выдаткі на механічную апрацоўку, павялічыць каэфіцыент выкарыстання матэрыялаў і інш. Найбольшы попыт на адытыўныя тэхналогіі прад’яўляюць высокатэхналагічныя галіны прамысловасці, такія як вытворчасць высокатэхналагічных медыцынскіх вырабаў. Рынак адытыўных матэрыялаў дынамічна развіваецца і да 2030 года чакаецца яго дзесяціразовы рост[footnoteRef:2]. [2:  Па матэрыялах публікацыі «Развіццё асобных высокатэхналагічных напрамкаў. Белая кніга». – М., 2022.] 

Па прапанове асобных Бакоў разглядаюцца пытанні бяспекі матэрыялаў, з якіх ажыццяўляецца выраб (друк) медыцынскіх вырабаў, ацэнкі сістэмы менеджменту якасці вытворчасці ўказаных медыцынскіх вырабаў, а таксама пытанні, звязаныя з мэтазгоднасцю ўстанаўлення ў праве Саюза падыходаў да прымянення адытыўных тэхналогій у сферы абарачэння медыцынскіх вырабаў і іх стандартызацыі.
Пад цыркулярнай эканомікай разумеецца эканоміка, адметнай прыкметай якой з’яўляецца аднаўленчы і замкнёны характар, накіраваны на мінімізацыю спажывання першаснай сыравіны і аб’ёмаў рэсурсаў, якія перапрацоўваюцца, што, у сваю чаргу, суправаджаецца памяншэннем адходаў, якія адпраўляюцца на захаванне.
Рэалізацыя мадэлей цыркулярнай эканомікі прадугледжана Стратэгічнымі напрамкамі развіцця Еўразійскай эканамічнай інтэграцыі да 2025 года (пункт 4.9 Плана мерапрыемстваў). Можна адзначыць наступныя мадэлі цыркулярнай эканомікі, якія прымяняюцца ў дачыненні да медыцынскіх вырабаў.
Мадэль «прадаўжэнне тэрміну службы»
Варта разгледзець з улікам міжнароднай практыкі (напрыклад, на аснове досведу прымянення міжнароднага стандарту IEC 63077:2019 «Good refurbishment practices for medical imaging equipment») мэтазгоднасць і неабходнасць устанаўлення асаблівасцей рэгулявання абарачэння медыцынскай тэхнікі, якая падверглася рэканструкцыі.
Мадэль «аднаўленне медыцынскіх вырабаў»
Паняцце «адноўлены медыцынскі выраб» адносіцца да аднаразовага медыцынскага вырабу, які быў падвергнуты дадатковай прамысловай апрацоўцы для яшчэ аднаго выкарыстання. Трэба разгледзець з улікам міжнароднай практыкі мэтазгоднасць і неабходнасць устанаўлення асаблівасцей рэгулявання абарачэння для гэтага тыпу медыцынскіх вырабаў.
3. Далейшае ўдасканаленне і аптымізацыя лічбавых працэсаў пры рэгістрацыі і абарачэнні медыцынскіх вырабаў з мэтай спрашчэння бізнес-працэсаў у дзяржавах – членах Саюза
Далейшае ўдасканаленне і аптымізацыя інфармацыйнай прасторы ў сферы абарачэння медыцынскіх вырабаў праводзіцца з мэтай:
забеспячэння пераемнасці працэсу клінічных выпрабаванняў (даследаванняў) медыцынскіх вырабаў, а таксама забеспячэння іх якаснага правядзення і разгляду магчымасці стварэння рэестра клінічных даследаванняў медыцынскіх вырабаў у Саюзе;
аптымізацыі лічбавых працэсаў пры рэгістрацыі і абарачэнні медыцынскіх вырабаў;
пераводу працэдуры рэгістрацыі медыцынскіх вырабаў на рэестравую мадэль.
V. РАСШЫРЭННЕ ІНТЭГРАЦЫІ АГУЛЬНАГА РЫНКУ МЕДЫЦЫНСКІХ ВЫРАБАЎ САЮЗА Ў МІЖНАРОДНЫ РЫНАК
Камісіяй працягнецца работа па гарманізацыі і актуалізацыі права Саюза ў сферы абарачэння медыцынскіх вырабаў з улікам рэкамендацый Міжнароднага форуму рэгулятараў медыцынскіх вырабаў (IMDRF).
Працягнецца развіццё ўзаемадзеяння дзяржаў – членаў Саюза і дзяржаў – назіральнікаў Саюза па гарманізацыі патрабаванняў да ацэнкі медыцынскіх вырабаў, што будзе садзейнічаць прызнанню партнёрамі Саюза і трэцімі краінамі вынікаў ацэнкі сістэмы менеджменту якасці медыцынскіх вырабаў, а таксама іх бяспекі і эфектыўнасці.
Плануецца пашырэнне кансультацый па праве Саюза ў сферы абарачэння медыцынскіх вырабаў з зацікаўленымі трэцімі краінамі.

